અરવલ્લીઃ અરવલ્લી જીલ્લામાં ખેડૂતો માટેની સિંચાઈ યોજનામાં ભારે ભ્રષ્ટાચાર આદરવામાં આવી રહ્યો છે સુજલામ-સુફલામ યોજનામાં ઉચ્ચ કક્ષાએથી છુપા આશીર્વાદના પગલે ભ્રષ્ટાચારી યોજના બની રહી છે સાબરકાંઠાના સાંસદ દીપસિંહ રાઠોડે બાયડ વિધાનસભાની પેટા ચૂંટણીના પ્રચાર દરમિયાન સિંચાઈ માટેની સુજલામ- સુફલામ યોજના અંતર્ગત પાઈપલાઈન નાખવાની કામગીરીનું સ્થળ નિરીક્ષણ કરી વડાપ્રધાન નરેન્દ્ર મોદીની દીર્ઘ દ્રષ્ટિ અને દૂરંદેશીનો ખ્યાલ રાખી જમીનનો કોઈ ટુકડો સિંચાઈથી વંચિત ન રહી જાય તેવી સુજલામ-સુફલામ યોજનાની વાહવાહી કરતા ફોટો પડાવ્યાના ગણતરીના કલાકોમાં સુજલામ-સુફલામ યોજનામાં  લીંબ ગામે ખેતરોમાંથી પસાર થતી પાઈપલાઈનમાં ભંગાણ સર્જાતા ૭૫ વીઘા જમીન તળાવમાં ફેરવતા ખેડૂતોને ભારે નુકશાન પહોંચ્યું હતું.